Der er sendt 75 klagepunkter til Aalborg Kommune fra Pårørendegruppen ved Fremtidens Plejehjem. Klagerne sendes videre til det firma, som skal lave en undersøgelse af Fremtidens Plejehjem.

75 klagepunkter har Pårørendegruppen ved Fremtidens Plejehjem indtil videre sendt til Aalborg Kommune. Alle de klager, som Aalborg Kommune har modtaget, sendes videre til firmaet, som skal gennemføre en undersøgelse af Fremtidens Plejehjem. - Det er forventeligt med mange henvendelser - da jeg selv har opfordret til at alt sendes til mig. På mødet den 13. maj med beboerne og de pårørende, opfordrede jeg til at indsende kritikpunkter, hvis der var tvivl om de var noteret og registreret ved plejehjemsledelsen, siger rådmand Thomas Krarup. Undersøgelsen ligger midt i juni, og derfor vil ledelsen af Fremtidens Plejehjem og Myndighedsafdelingens jurist gennemgå klagerne, så der kan handles med det samme, hvis der er tale om alvorlige forhold i klagerne.